Ένα σκεύασμα με προβιοτικά και ακόμη καλύτερα προβιοτικά μαζί με πρεβιοτικά, δηλαδή την τροφή των προβιοτικών, συμβάλλει στην αποκατάσταση αυτής της ανισορροπίας, ώστε η χλωρίδα σταδιακά να επανέλθει στα φυσιολογικά και το έντερο να λειτουργήσει ομαλά. Να παραδεχτούμε ωστόσο ότι δεν λειτουργούν όλα τα σκευάσματα με προβιοτικά το ίδιο καλά στη σπαστική κολίτιδα. Πριν επιλέξεις, εκτός από τον αριθμό των προβιοτικών βακτηρίων έχει τεράστια σημασία να εστιάσεις και στις διαφορετικές οικογένειες. Όσο περισσότερες τόσο καλύτερα. Για την ακρίβεια βάσει μελετών προτείνονται 4 οικογένειες: Streptococcus thermophilus, Lactobacillus bulgaricus, Bifidobacterium longum, Bifidobacterium infantis. Περισσότερα για τα προβιοτικά θα βρεις στο ειδικό βίντεο όπου εξηγούμε τα πιο συχνά λάθη που κάνεις όταν επιλέγεις συμπληρώματα με προβιοτικά.